Document ID: 31999R1371

KOMMISSIONENS FORORDNING (EF) Nr. 1371/1999
af 25. juni 1999
om fravigelse fra forordning (EF) nr. 762/94 om gennemførelsesbestemmelser til Rådets forordning (EØF) nr. 1765/92, for så vidt angår jordudtagning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder(1), senest ændret ved forordning (EF) nr. 1624/98(2), særlig artikel 12, og
ud fra følgende betragtninger:
(1) Ved Kommissionens forordning (EF) nr. 762/94(3), senest ændret ved forordning (EF) nr. 1981/98(4), fastsættes gennemførelsesbestemmelser til forordning (EØF) nr. 1765/92, for så vidt angår jordudtagning, og det fastsættes bl.a., at de udtagne arealer skal forblive udtaget indtil mindst den 31. august, og at de ikke må anvendes til landbrugsproduktion eller med henblik på vinding, medmindre andet er bestemt;
(2) visse regioner i Fællesskabet blev i løbet af maj 1999 ramt af usædvanlige oversvømmelser; dette vanskeliggør græsning af kvæget på de sædvanlige steder; det er derfor ønskeligt at finde midlertidige alternativer til kvægets anbringelse og fodring; anvendelse af arealer, der er udtaget i henhold til markafgrødeordningen, vil kunne lette denne situation; det er dog hensigtsmæssigt at fastsætte foranstaltninger, der skal sikre, at disse arealer ikke anvendes for vindings skyld;
(3) det er derfor nødvendigt at fravige fra forordning (EF) nr. 762/94;
(4) de i denne forordning fastsatte foranstaltninger er i overensstemmelse med udtalelse fra fællesmødet for forvaltningskomitéerne for korn, fedtstoffer og tørret foder -
UDSTEDT FØLGENDE FORORDNING:
Artikel 1
Idet der fraviges fra artikel 3, stk. 2, 3 og 4, i forordning (EF) nr. 762/94, kan de udtagne arealer i produktionsåret 1999/2000 anvendes til anbringelse og fodring af kvæg i perioden fra den 15. maj til den 15. juli 1999 i de i bilaget til nærværende forordning omhandlede regioner.
Artikel 2
De pågældende medlemsstater træffer alle nødvendige foranstaltninger for at sikre, at den mulighed, kvægavlerne i de pågældende regioner får for at anvende de udtagne arealer til græsning, ikke anvendes for vindings skyld.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 15. maj 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juni 1999.

Labels: 19
6